Diari Oficial de la Generalitat Valenciana


Sumari del DOGV 7448, del 22-01-2015 (2015/421)

RESOLUCIÓ de 19 de gener de 2015, de la consellera d'Educació, Cultura i Esport, per la qual es complementen els annexos de la Resolució de 4 d'agost de 2014 per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, educació especial, Educació Primària, Educació Secundària Obligatòria, Batxillerat i cicles formatius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7448

Data del DOGV
:   22-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/421


Data del document
:   19-01-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 19 de gener de 2015, de la consellera d'Educació, Cultura i Esport, per la qual es complementen els annexos de la Resolució de 4 d'agost de 2014 per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, educació especial, Educació Primària, Educació Secundària Obligatòria, Batxillerat i cicles formatius. [2015/421]  
La Resolució de 4 d'agost de 2014 (DOCV 7333, 06.08.2014), de la Conselleria d'Educació, Cultura i Esport, resol els expedients d'incorporació, modificació i pròrroga dels convenis i concerts educatius d'Educació Infantil, educació especial, Educació Primària, Educació Secundària Obligatòria, Batxillerat i cicles formatius.  
  
L'article 5 del Reial Decret 2377/1985, de 18 de desembre, pel qual s'aprova el Reglament de normes bàsiques sobre concerts educatius (BOE 310, 27.12.1985), establix que per a poder acollir-se al règim de concerts els centres privats hauran de complir els requisits mínims que s'establisquen en desplegament de l'article 14 de la Llei Orgànica reguladora del dret a l'educació, estar autoritzats per a impartir les ensenyances que constituïxen l'objecte del concert, sotmetre's a les normes establides en el títol IV de la dita llei orgànica i assumir les obligacions derivades del concert en els termes establits en este reglament.  
  
En els annexos I i II de la Resolució de 4 d'agost de 2014 (DOCV 7333, 06.08.2014) s'especifica la circumstància d'aquelles unitats que havien sigut estimades per a l'accés al règim de concerts educatius, amb la condició de reunir els requisits per a l'autorització d'obertura i funcionament a l'inici del curs escolar 2014-2015, per mitjà de la motivació M3.  
En les disposicions addicionals tercera i quarta de l'Orde 7/2013, de 30 de gener (DOCV 6955, 31.01.2013), s'establix la necessitat de dictar una disposició on es publique la resolució efectiva final respecte als centres que impartixen cicles formatius de grau mitjà i/o superior i Batxillerat amb unitats inicialment concertades i que, finalment, a l'inici de cada curs escolar, no hagen aconseguit el nombre mínim d'alumnes exigit per la dita orde per al seu concert.  
D'altra banda, el titular d'un dels centres ha presentat la renúncia voluntària a una de les unitats estimades.  
Per tant, s'establix la necessitat de dictar una resolució on es publique la resolució efectiva final.  
De conformitat amb la Llei Orgànica 8/1985, de 3 de juliol, reguladora del dret a l'educació (BOE 159, 04.07.1985); la Llei Orgànica 2/2006, de 3 de maig, d'Educació (BOE 106, 04.05.2006), i la seua modificació per la Llei Orgànica 8/2013, de 9 de desembre, per a la millora de la qualitat educativa (BOE 295, 10.12.2013); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE 36, de 11.02.1989); l'Acord del Consell d'1 d'agost de 2014, pel qual s'autoritza el nombre màxim d'unitats escolars a concertar en centres privats sostinguts amb fons públics per al curs escolar 2014-2015 i s'autoritzen les permutes proposades de cicles formatius que impliquen increment de gasto, i l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013).  
Vista la proposta del director general de Centres i Personal Docent de data 7 de gener de 2015 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV núm. 7355 de 08.09.2014), pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Adequar els annexos I i II de la Resolució de 4 d'agost de 2014 (DOCV 7333, 06.08.2014), de la Conselleria d'Educació, Cultura i Esport, respecte dels centres educatius que han obtingut l'autorització suficient per a accedir a la totalitat del que se sol·licita amb efectes del curs escolar 2014-2015, de manera que els corresponents concerts educatius respecte d'eixos centres i unitats d'ensenyança queden tal com figuren a continuació:  
- Centre privat concertat Calasancio, amb codi 48647687, a Alacant. La unitat d'integració de Primària que es va condicionar a l'autorització queda estimada.  
- Centre privat concertat Inmaculada, amb codi 07838114, a Alacant. Les dos unitats d'Educació Infantil que es van condicionar a l'autorització queden estimades.  
- Centre privat concertat San Agustín, amb codi 02924120, a Alacant. La unitat d'Educació Infantil que es va condicionar a l'autorització queda estimada.  
- Centre privat concertat Sagrada Familia, amb codi 08154484, a Elda. La unitat d'Educació Primària que es va condicionar a l'autorització queda estimada.  
- Centre privat concertat Santo Domingo Savio, amb codi 91804100, a Petrer. Les dos unitats d'Educació Secundària Obligatòria que es van condicionar a l'autorització queden estimades.  
- Centre privat concertat Alpe, amb codi 03427582, a Torrevieja. La unitat d'educació especial de psíquics (moderats) que es va condicionar a l'autorització queda estimada.  
- Centre privat concertat San José de la Montaña, amb codi 16468476, a Cheste. La unitat que es va condicionar a l'autorització queda estimada.  
- Centre privat concertat El Vedat, amb codi 51310891, a Torrent. La unitat d'Educació Primària que es va condicionar a l'autorització queda estimada.  
- Centre privat concertat Escuelas Pías, amb codi 63446490, a València. La unitat d'integració de Primària que es va condicionar a l'autorització queda estimada.  
- Centre privat concertat Pax, amb codi 96398313, a València. La unitat de CFGS Comerç Internacional que es va condicionar a l'autorització queda estimada.  
- Centre privat concertat Sagrada Familia, amb codi 43650528, a València. La unitat d'Educació Infantil que es va condicionar a l'autorització queda estimada.  
  
Segon  
Adequar els annexos II i IV de la Resolució de 4 d'agost de 2014 (DOCV 7333, 06.08.2014), de la Conselleria d'Educació, Cultura i Esport, respecte dels centres que impartixen cicles formatius de grau mitjà i/o superior i Batxillerat, amb unitats inicialment concertades i que, finalment, a l'inici del curs escolar 2014-2015, inclòs el període extraordinari de presentació de sol·licituds, no han aconseguit el nombre mínim d'alumnes exigit per la normativa vigent per al seu concert. Els corresponents concerts educatius respecte d'eixos centres i unitats d'ensenyança queden tal com figuren a continuació:  
- Centre privat concertat Academia Cots, codi 19433689, d'Alacant. De les 2 unitats concertades de 2n curs del CFGM Comerç no se'n confirma 1, de manera que el nombre d'unitats concertades de 2n curs del CFGM Comerç queda en 1. La variació en el nombre d'unitats concertades en el curs 2014-2015 respecte al curs 2013-2014 és -1.  
- Centre privat concertat Nuestra Señora de la Consolación, codi 54325791, de Castelló de la Plana. De les 3 unitats concertades de 1r curs de Batxillerat no se'n confirma 1, de manera que el nombre d'unitats concertades de 1r curs de Batxillerat queda en 2. La variació en el nombre d'unitats concertades en el curs 2014-2015 respecte al curs 2013-2014 és -1.  
- Centre privat concertat Juan XXIII, codi 79891148, de Burjassot. De les 2 unitats concertades en 1r curs del CFGM Gestió Administrativa no se'n confirma 1, de manera que el nombre d'unitats concertades de 1r curs del CFGM Gestió Administrativa queda en 1. La variació en el nombre d'unitats concertades en el curs 2014-2015 respecte al curs 2013-2014 és -1.  
- Centre privat concertat San Antonio de Padua, codi 73262325, de Carcaixent. Es confirmen 2 unitats de 1r curs de Batxillerat, de manera que el nombre d'unitats concertades en 1r curs de Batxillerat queda en 2. La variació en el nombre d'unitats concertades en el curs 2014-2015 respecte al curs 2013-2014 és 0. De les 2 unitats concertades de 2n curs de Batxillerat, no se'n confirma 1, de manera que el nombre d'unitats concertades de 2n curs de Batxillerat queda en 1 mixta. La variació en el nombre d'unitats concertades en el curs 2014-2015 respecte al curs 2013-2014 és -1.  
- Centre privat concertat San Antonio de Padua, codi 06318029, de Catarroja. De les 2 unitats concertades de 2n curs del CFGM Comerç no se'n confirma 1, de manera que el nombre d'unitats concertades de 2n curs del CFGM Comerç queda en 1. La variació en el nombre d'unitats concertades en el curs 2014-2015 respecte al curs 2013-2014 és -1.  
  
- Centre privat concertat La Florida, Centre E. Secundari-Tècnic Prof., codi 42555711, de Catarroja. De les 2 unitats concertades en 1r curs del CFGS Administració i Finances no se'n confirma 1, de manera que el nombre d'unitats concertades de 1r curs del CFGS Administració i Finances queda en 1. La variació en el nombre d'unitats concertades en el curs 2014-2015 respecte al curs 2013-2014 és -1.  
- Centre privat concertat La Florida, Centre d'Ensenyament Secundari, codi 85091874, de Catarroja. De les 3 unitats concertades de 2n curs de Batxillerat no se'n confirma 1, de manera que el nombre d'unitats concertades de 2n curs de Batxillerat queda en 2. La variació en el nombre d'unitats concertades en el curs 2014-2015 respecte al curs 2013-2014 és -1.  
- Centre privat concertat Madre Sacramento, codi 17544359, de Torrent. De les 2 unitats concertades en 2n curs del CFGM Gestió Administrativa no se'n confirma 1, de manera que el nombre d'unitats concertades de 2n curs del CFGM Gestió Administrativa queda en 1. La variació en el nombre d'unitats concertades en el curs 2014-2015 respecte al curs 2013-2014 és -1.  
- Centre privat concertat Escuelas Profesionales de Artesanos, codi 85376135, de València. De les 4 unitats concertades en 2n curs de Batxillerat no se'n confirma 1, de manera que el nombre d'unitats concertades de 2n curs de Batxillerat queda en 3. La variació en el nombre d'unitats concertades en el curs 2014-2015 respecte al curs 2013-2014 és -1.  
  
Tercer  
Adequar els annexos II i IV de la Resolució de 4 d'agost de 2014 (DOCV 7333, 06.08.2014), de la Conselleria d'Educació, Cultura i Esport, respecte al centre educatiu que ha presentat la renúncia voluntària a la unitat estimada, de manera que el corresponent concert educatiu respecte d'este centre i unitats d'ensenyança queda tal com figuren a continuació:  
- Centre privat Instituto Inter, amb codi 16232014, a València. La unitat de 1r curs del CFGM Electromecànica de Vehicles Automòbils queda desestimada. La variació en el nombre d'unitats concertades en el curs 2014-2015 respecte al curs 2013-2014 és 0.  
  
Quart  
Les resolucions dels expedients d'incorporació, modificació i pròrroga dels convenis i concerts educatius continguts en la present resolució s'inscriuran en el Registre de Centres Docents de la Comunitat Valenciana.  
  
Quint  
La present resolució tindrà efectes des de l'endemà de la publicació en el Diari Oficial de la Comunitat Valenciana. Això no obstant, els efectes acadèmics i econòmics fan referència a l'inici del curs 2014-2015, tret de les modificacions horàries que deriven de les supressions d'unitats indicades en l'apartat segon d'esta reolució, les quals tindran efectes als 15 dies de la públicació i, exclusivament, si comporten una reducció de personal.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, atenent els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la consellera d'Educació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
  
València, 19 de gener de 2015.- La consellera d'Educació, Cultura i Esport: María José Catalá Verdet.